পার্বতীপুর জংশন রেলওয়ে স্টেশন

পার্বতীপুর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার পার্বতীপুর উপজেলা শহরে অবস্থিত একটি রেলওয়ে স্টেশন।

 ইতিহাস 
ব্রিটিশ সময়কালে আসাম এবং উত্তরবঙ্গের সাথে রেলপথের সব যোগাযোগ বাংলার পূর্ব অংশ দিয়ে সম্পন্ন হতো। ১৮৭৮ সাল থেকে, কলকাতা থেকে শিলিগুড়িতে রেলপথে যাওয়ার জন্য, দুইধাপে রেলভ্রমণ করতে হত। প্রথম ধাপে, পূর্ববঙ্গ রাজ্য রেলপথ ধরে কলকাতা স্টেশন (পরবর্তীতে শিয়ালদহ নামে নামকরণ করা হয়) থেকে যাত্রা শুরু করে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিলোমিটার রেলভ্রমণ করতে হত; তারপর ফেরিতে করে নদী পার হয়ে ভ্রমণ যাত্রার দ্বিতীয় ধাপ শুরু হত। দ্বিতীয় ধাপে, উত্তরবঙ্গ রেলপথ ধরে পদ্মার উত্তর তীরের সারাঘাট থেকে শিলিগুড়ি পর্যন্ত ৩৩৬ কিলোমিটার রেলভ্রমণ করতে হত।

১.৮ কিলোমিটার দীর্ঘ হার্ডিঞ্জ ব্রিজ ১৯১২ সালে পদ্মার উপরে চালু হয়। ১৯২৬ সালে ব্রিজের উত্তরের মিটারগেজ অংশকে ব্রডগেজ লাইনে রূপান্তর করা হয়। ফলে কলকাতা-শিলিগুড়ি রুটটি ব্রডগেজে রুপান্তরিত হয়।

ভারত ভাগের সাথে সাথে, বাংলাদেশের বাইরে রেল যোগাযোগ হারিয়ে গেলেও, পার্বতীপুর এখনো একটি গুরুত্বপূর্ণ রেলওয়ে জংশন হিসেবে রয়েছে।

ট্রেন
এই স্টেশন থেকে প্রতিদিন প্রায় ২০ জোড়া প্যাসেন্জার ট্রেন চলাচল করে। এছাড়াও নিয়মিত বিভিন্ন রুটে মালবাহী ট্রেন যাওয়া আসা করে।  এই স্টেশন থেকে চলাচল কৃত  আন্তঃনগর ট্রেনগুলোর নাম নিম্ন বর্ণিত-    
একতা এক্সপ্রেস পঞ্চগড়-ঢাকা
রুপসা এক্সপ্রেস চিলাহাটি-খুলনা
বরেন্দ্র এক্সপ্রেস চিলাহাটি-রাজশাহী    
তিতুমীর এক্সপ্রেস চিলাহাটি-রাজশাহী
সীমান্ত এক্সপ্রেস চিলাহাটি-খুলনা
দ্রুতযান এক্সপ্রেস পঞ্চগড়-ঢাকা
নীলসাগর এক্সপ্রেস চিলাহাটি-ঢাকা   
দোলনচাঁপা এক্সপ্রেস পঞ্চগড়-সান্তাহার
পঞ্চগড় এক্সপ্রেস পঞ্চগড়-ঢাকা
বাংলাবান্ধা এক্সপ্রেস পঞ্চগড়-রাজশাহী
কুড়িগ্রাম এক্সপ্রেস কুড়িগ্রাম-ঢাকা
রকেট এক্সপ্রেস পার্বতীপুর-খুলনা
চিলাহাটি এক্সপ্রেস চিলাহাটি-ঢাকা
উত্তরা এক্সপ্রেস পার্বতীপুর-রাজশাহী
রাম সাগর এক্সপ্রেস বোনারপাড়া-পঞ্চগড়

উল্লেখযোগ্য ট্রেন ব্রিটিশ ভারত  

আসাম মেইল শিয়ালদহ-লালমনিরহাট-গীতলদহ-আমিনগাঁও
নর্থ বেঙ্গল এক্সপ্রেস শিয়ালদহ-পার্বতীপুর    
দার্জিলিং মেইল শিয়ালদহ-চিলাহাটী-হলদিবাড়ি-শিলিগুড়ি

 গ্যালারি 

 তথ্যসূত্র 

বিষয়শ্রেণী:দিনাজপুর জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন
বিষয়শ্রেণী:১৮৭৮-এ প্রতিষ্ঠিত রেলওয়ে স্টেশন
বিষয়শ্রেণী:রংপুর বিভাগের রেলওয়ে স্টেশন
বিষয়শ্রেণী:১৮৭৮-এ চালু রেলওয়ে স্টেশন
বিষয়শ্রেণী:পার্বতীপুর উপজেলা